### Beslutning

Anbefales.

### Sagsfremstilling

## **Resume og sagens baggrund**

Kommunalbestyrelsen har i perioden 2020 til 2023 givet en anlægsbevilling på 6,70 mio. kr., som blev finansieret af rådighedsrammen, til etablering af LED-belysning.

Anlægget er afsluttet i 2023, og der aflægges anlægsregnskab herfor.

Ifølge Principper for Økonomistyring skal anlægsregnskaber for anlæg på over 2,00 mio. kr. aflægges særskilt.

## **Indstillinger**

Direktøren indstiller, at anlægsregnskabet for LED-belysning i kommunale ejendomme godkendes.

## **Behandling**

Teknik- og miljøudvalget, Økonomiudvalget, Kommunalbestyrelsen.

## **Sagsfremstilling**

Kommunalbestyrelsen har i perioden 2020 til 2023 givet en samlet anlægsbevilling på 6,70 mio. kr. til etablering af LED-belysning.

Anlægget er afsluttet i 2023, og der aflægges anlægsregnskab herfor.

Der forelægges følgende anlægsregnskab til godkendelse:

|  |  |  |  |
| --- | --- | --- | --- |
|  | Bevilling  K | Regnskab  Kr. | Mer/mindrefor brug  (mindreforbrug = + og merforbrug = -)  Kr. |
| Led belysning i kommunale ejendomme | 6.700.107 | 5.976.868 | 723.239 |
| **I alt** | **6.700.107** | **5.976.868** | **723.239** |

Nedenfor ses forbrug pr. udgiftspost.

|  |  |
| --- | --- |
|  | Forbrug  Kr. |
| Projektering | 568.201 |
| Udkontering af adm. timeforbrug | 276.994 |
| Indtægt timeforbrug fra Interreg Future | -75.848 |
| Idrætshaller | 4.898.745 |
| Skoler | 50.000 |
| Administrationsbygninger | 258.776 |
| **I alt** | **5.976.868** |

Specifikation af anlægsregnskabet fremgår af bilag.

**Administrationens bemærkninger**

Projektet har været udfordret af Corona-pandemien i hele sit forløb. Dette har resulteret i leveranceudfordringer, samt fysiske nedlukninger. Dertil har hovedentreprenøren haft udfordringer med at kunne levere i forhold til det aftalte (fjernstyring af hallerne over nettet).

Projektet har i sin endelige form omfattet udskiftning af belysning i 12 sportshaller. Her er blevet etableret LED-belysning, der lever op til de aktuelle krav til sportsbelysning i de konkrete haller. I alle de udskiftede haller (bortset fra [adresse]), kan der nu tilbydes 500 lux, hvilket opfylder kravende op til regionale stævner.

Det endelige projekt byggede på en investering på 6,7 mio. kr. mod en driftsbesparelse på 2,00 mio. kr.

I projektforløbet har det vist sig, at de mulige investeringscases (konkrete LED-udskiftninger) gav en mindre besparelse i forhold til investeringsbehovet. Den strukturelle udfordring omkring manglende besparelse ved indførslen af LED belysning vil blive frembragt i forbindelse med direktionens perspektivnotat til planseminariet.

## **Økonomiske konsekvenser**

Anlægsregnskabet viser et mindre forbrug på 0,72 mio. kr., som tilføres kassebeholdningen i forbindelse med regnskabsaflæggelsen for 2023.